
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 496 

1 Αυγούστου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκε¬ 
ται εντός των ορίων του οικισμού Τσελεντάνωντου 
Δήμου Ερίσου (Ν. Κεφαλληνίας) και καθορισμός ει¬ 


δικών όρων και περιορισμών δόμησης αυτού. 1 

Χαρακτηρισμός ως διατηρητέου κτιρίου που βρίσκε¬ 
ται εντός του ρυμοτομικού σχεδίου Δήμου Άρτας 
(Ν. Άρτας) και καθορισμός ειδικών όρων και περιο¬ 
ρισμών δόμησης αυτού. 2 

Κήρυξη ως αναδασωτέας έκτασης εμβαδού 3,310 
στρεμμάτων στη θέση «Μπισδένι» της περιφέρειας 
Δήμου Αταλάντης, Δημ. Διαμ. Μεγαπλατάνου του 

Νομού Φθιώτιδας. 3 

Κήρυξη ως αναδασωτέας έκτασης εμβαδού 0,733 
στρεμμάτων στη θέση «Καραμανωλέίκα ή Καμήλα» 
της περιφέρειας Δήμου Καμ. Βούρλων, του Νομού 
Φθιώτιδας. 4 


ΑΠΟΦΑΣΕΙΣ 

Αριθ. 18553/5081 (1) 

Χαρακτηρισμός ως διατηρητέου κτιρίου που βρίσκεται ε¬ 
ντός των ορίων του οικισμού Τσελεντάνων του Δήμου 
Ερίσου (Ν. Κεφαλληνίας) και καθορισμός ειδικών ό¬ 
ρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 110 και 327 του από 
14.7.1999 π.δ/τος «Κώδικας Βασικής Πολεοδομικής Νο¬ 
μοθεσίας (Δ' 580), όπως ήδη ισχύουν. 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και αντικα- 
ταστάθηκε με την παραγ. 2α του άρθρου 1 του Ν. 
2469/1997 (Α'38). 

3. Την υπ’ αριθμ. 103326/1281/5.12.1996 απόφαση «Με¬ 


ταβίβαση αρμοδιοτήτων του Υπουργού και Υφυπουργού 
Περιβάλλοντος Χωροταξίας και Δημοσίων Έργων στον 
Γενικό Γραμματέα και στους Προϊσταμένους των Γενικών 
Δ/νσεων, Δ/νσεων και Τμημάτων του Υπουργείου Περι¬ 
βάλλοντος Χωροταξίας και Δημοσίων Έργων πλην Γενι¬ 
κής Γραμματείας Δημοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π.Δ./τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 31.1.2000 αιτιολογημένη έκθεση της Δ/νσης 
Πολεοδομικού Σχεδιασμού-Τμήμα Παραδοσιακών Οικι¬ 
σμών. 

6. Την από 1.2.2000 σύμφωνη γνώμη των φερομένων ιδιο¬ 
κτητών του κτιρίου ΩΟΝΙΝ ΘΙΑΝΡΙΕΒΟ και ϋΑΝΙΕΙΑΘΟΙ-Α 
ΡΒΑΝΘΕ5ΗΙ (αρ. πρ. ΥΠΕΧΩΔΕ 4195/2063/14.2.2000). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός των ορίων του οικισμού Τσελεντάνων του Δήμου 
Ερίσου (Ν. Κεφαλληνίας) φερόμενο ως ιδιοκτησία των 
ϋΟΝΙΝ ΘΙΑΝΡΙΕΒΟ και ϋΑΝΙΕΙΑ ϋΟΙΑ ΡΗΑΝΘΕ5ΗΙ, η 
θέση του οποίου στη περιοχή του οικισμού σημειώνεται ε¬ 
ντός κύκλου στο σχετικό πρωτότυπο διάγραμμα σε κλί¬ 
μακα 1:5000 και όπως αυτό φαίνεται με μαύρη διαγράμμι¬ 
ση στο επίσης σχετικό πρωτότυπο διάγραμμα σε κλίμακα 
1:100, που θεωρήθηκαν από τον Προϊστάμενο της Δ/νσης 
Τοπογραφικών Εφαρμογών με την αρ. 18553/2000 πράξη 
του και που αντίτυπά τους σε φωτοσμίκρηση δημοσιεύο¬ 
νται με την παρούσα απόφαση. 

2. Διατηρητέο χαρακτηρίζεται το αρχικό κυρίως κτίριο 
καθώς και η ξηρολιθιά με τη ξύλινη αυλόθυρα εισόδου 
στη συνέχεια της βόρειας όψης του κτιρίου, όχι όμως και 
τα πάσης φύσεως προσκίσματα ή οι μεταγενέστερες 
προσθήκες τόσο στο αρχικό κτίριο όσο και στο περιβάλ¬ 
λοντα χώρο του οικοπέδου του, που κατά την κρίση της Ε¬ 
πιτροπής Πολεοδομικού και Αρχιτεκτονικού Ελέγχου (Ε- 
ΠΑΕ) δεν εναρμονίζονται με την αρχιτεκτονική φυσιογνω¬ 
μία του αρχικού κτιρίου. 

3. Απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών, καλλιτεχνικών 

και διακοσμητικών στοιχείων του χαρακτηριζόμενου ως 
διατηρητέου κτιρίου. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού και εσω¬ 
τερικές διαρρυθμίσεις και επεμβάσεις που αποσκοπούν 
στη λειτουργικότητα του χαρακτηριζόμενου ως διατηρητέ¬ 
ου κτιρίου, εφόσον δεν αλλοιώνεται ο αρχιτεκτονικός του 
χαρακτήρας. 

5. Απαγορεύεται η τοποθέτηση διαφημίσεων και επι¬ 
γραφών στο χαρακτηριζόμενο ως διατηρητέο κτίριο, 
πλην των αναγκαίων περιορισμένων διαστάσεων, καλαί¬ 
σθητων επιγραφών που πληροφορούν μόνο για τη χρήση 
του. 

6. Αιτήσεις για προσθήκες στο χαρακτηριζόμενο ως 
διατηρητέο κτίριο και για ανέγερση ανεξάρτητων οικοδο¬ 
μών στο περιβάλλοντα χώρο του οικοπέδου του, απο- 
στέλλονται από τη πολεοδομική υπηρεσία, με γνώμη της 


ΕΠΑΕ, στην αρμόδια Υπηρεσία του Υπουργείου Περιβάλ¬ 
λοντος, Χωροταξίας και Δημοσίων Έργων, για ειδικές 
ρυθμίσεις σύμφωνα με τις διατάξεις του άρθρου 4 (παρ. 
2) του Ν. 1577/85, εφόσον δεν παραβλάπτεται το κτίριο 
και ο χώρος που το περιβάλλει. 

7. Για οποιαδήποτε επέμβαση στο εξωτερικό ή εσωτε¬ 
ρικό του χαρακτηριζόμενου ως διατηρητέου κτιρίου, για 
την τοποθέτηση επιγραφών, καθώς και για εργασίες δια¬ 
μόρφωσης του περιβάλλοντος χώρου του οικοπέδου/α- 
παιτείται η έγκριση της αρμόδιας ΕΠΑΕ. 

8. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 12 Ιουλίου 2000 
Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 

Αριθμ. 18556/5108 (2) 

Χαρακτηρισμός ως διατηρητέου κτιρίου που βρίσκεται ε¬ 
ντός του ρυμοτομικού σχεδίου Δήμου Άρτας (Ν. Άρ¬ 
τας) και καθορισμός ειδικών όρων και περιορισμών 

δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 110 και 327 του από 14.7.99 
π.δ/τος «Κώδικας Βασικής Πολεοδομικής Νομοθεσίας» 
(Δ’580/99), όπως ήδη ισχύουν. 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081 /1992 (Α' 154) και αντικα- 
ταστάθηκε με την παρ.2α του άρθρου 1 του Ν. 2469/1997 
(Α' 38). 

3. Την υπ’ αριθμ. 103326/1281 /5.12.1996 απόφαση του 
Υπουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος Χω¬ 
ροταξίας και Δημοσίων Έργων στον Γενικό Γραμματέα 
και στους Προϊσταμένους των Γενικών Διευθύνσεων, Δι¬ 
ευθύνσεων και Τμημάτων του Υπουργείου Περιβάλλο¬ 
ντος Χωροταξίας και Δημοσίων Έργων-πλην Γενικής 
Γραμματείας Δημοσίων Έργων» (1126 Β716.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 18.2.2000 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Την σύμφωνη γνώμη των ενδιαφερομένων Μπάίκού- 
ση Ιωάννη, Μπάίκούση Ερωφίλης και Μπαϊκούση Αγγελι¬ 
κής (αρ. πρωτ. ΥΠΕΧΩΔΕ 7090/2353/10.3.2000). 

7. Το 31/2000 υπηρεσιακό σημείωμα της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

8. Το γεγονός ότι από τις κανονιστικές διατάξεις της α¬ 
πόφασης αυτής δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο τα κτίριο που βρίσκε¬ 
ται εντός του εγκεκριμένου ρυμοτομικού σχεδίου του Δή¬ 


μου Άρτας (Ν. Άρτας), στο Ο.Τ. 34α και ειδικότερα επί των 
οδών Σκουφά και Ορλάνδου, φερόμενο ως ιδιοκτησία 
Μπαϊκούση Ιωάννη, Μπαϊκούση Ερωφίλης και Μπαϊκούση 
Αγγελικής,όπως φαίνεται με μαύρη διαγράμμιση στο σχε¬ 
τικό πρωτότυπο διάγραμμα σε κλίμακα 1:5000 που θεω¬ 
ρήθηκε από τον Προϊστάμενο της Δ/νσης Τοπογραφικών 
Εφαρμογών με την αρ. 18556/2000 πράξη του και που α¬ 
ντίτυπό του σε φωτοσμίκρυνση δημοσιεύεται με την πα¬ 
ρούσα απόφαση. 

2. Διατηρητέο χαρακτηρίζεται το αρχικό κτίριο και οι ε¬ 
ναρμονιζόμενες με αυτό μεταγενέστερες προσθήκες, όχι 
όμως και τα κάθε είδους υπάρχοντα προσκτίσματα που 
αλλοιώνουν την μορφή του. 

3. Αίτηση για προσθήκη στο διατηρητέο κτίριο απο- 
στέλλεται από την Πολεοδομική Υπηρεσία στην αρμόδια 
υπηρεσία του Υπουργείου Περιβάλλοντος, Χωροταξίας 
και Δημοσίων Έργων με γνώμη της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ) για ειδική ρύθ¬ 
μιση σύμφωνα με τις διατάξεις του άρθρου 4 παρ.2του Ν. 
1577/85 (ΦΕΚ 21 ΟΑ') εφ’ όσον δεν παραβλάπτεται το δια¬ 
τηρητέο κτίριο και ο χώρος που το περιβάλλει. 

4. Στο εξωτερικό και εσωτερικό του χαρακτηριζόμενου 
ως διατηρητέου κτιρίου απαγορεύεται κάθε αφαίρεση, 
αλλοίωση ή καταστροφή των επί μέρους αρχιτεκτονικών 
στοιχείων του». 

5. Επιβάλλεται η αντικατάσταση και η επαναφορά των 
προσθηκώντων ανοιγμάτων επίτων οδών Σκουφά και Ορ¬ 
λάνδου, στην αρχική τους μορφή (ξύλινα). 

6. Επιτρέπεται η επισκευή, ο εκσυγχρονισμός και κάθε 
είδους επέμβαση για λόγους λειτουργικούς ή στατικούς 
στο χαρακτηριζόμενο ως διατηρητέο κτίριο. 

7. Επιτρέπεται η χρήση παραδοσιακού τουριστικού κα¬ 
ταλύματος. 

8. Για κάθε επέμβαση στο εξωτερικό η το εσωτερικό του 
διατηρητέου κτιρίου και του περιβάλλοντα χώρου αυτού, 
απαιτείται η έκδοση αδείας ύστερα από την σύμφωνη 
γνώμη της αρμόδιας ΕΠΑΕ. 

9. Δεν επιτρέπεται η τοποθέτηση φωτεινών επιγραφών 
στο χαρακτηριζόμενο ως διατηρητέο κτίριο. 

10. Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 17 Ιουλίου 2000 

Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

Αριθμ. 2130 ( 3 ) 

Κήρυξη ως αναδασωτέας έκτασης εμβαδού 3,310 στρεμ¬ 
μάτων στη θέση «Μπισδένι» της περιφέρειας Δήμου Α¬ 
ταλάντης, Δημ. Διαμ. Μεγαπλατάνου του Νομού Φθιώ¬ 
τιδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της παραγρ. 3 του άρθρου 117 του Συ¬ 
ντάγματος. 

2. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας κ.λ,π.». 

3. Τις διατάξεις του Ν. 998/79 «Περί προστασίας των δα¬ 
σών και των δασικών εν γένει εκτάσεων της Χώρας και συ¬ 
γκεκριμένα: 

α. Του άρθρου 41 παρ. 1, β του άρθρου 38 παρ. 1. 

4. Τις διαταγές του Υπουργείου Γεωργίας: 

α. 160417/1180/8.7.80. 

β. 182447/3049/24.9.80. " 

5. Τις διατάξεις του άρθου 29 του Ν. 2081/1992. 

6. Την αριθ. 5910/23.7.1999 απόφαση του Γ.Γ.Π.Σ.Ε. 
«Μεταβίβαση αρμοδιοτήτων στους Προϊσταμένους των 
Δασικών Υπηρεσιών». 

7. Την αριθμ. 2839/4.7.2000 πρόταση του Δασαρχείου 
Αταλάντης από την οποία προκύπτει ότι η έκταση που α- 
ναφέρεται στο θέμα είχε κατά το χρόνο της αποψιλώσε- 
ώς της που έγινε από παράνομη εκχέρσωση κατά τα έτη 
1986,1987,1988, Δασικό χαρακτήρα κατά την έννοια του 
άρθου 3 παρ. 2 Ν. 998/79 και ως εκ τούτου επιβάλλεται η 
κήρυξή της ως αναδασωτέας, αποφασίζουμε: 

Κηρύσουμε αναδασωτέα με σκοπό την επανεγκατάστα- 
ση, με φυσική ή τεχνητή αναγέννηση, της δασικής βλά¬ 


στησης που καταστράφηκε από παράνομη εκχέρσωση, 
κατά τα έτη 1986,1987,1988, την δημόσια δασική έκταση 
εμβαδού τριών στρεμμάτων και τριακοσίων δέκα τετραγ. 
μέτρων που βρίσκεται στη θέση «Μπισδένι περιφέρειας 
Δήμου Αταλάντης, Δημ. Διαμ. Μεγαπλατάνου, και προσ¬ 
διορίζεται από τα στοιχεία ΤΜ. Α: 16-15-14-13-16, ΤΜ. Β : 
9-10-11-12-13-17-18-9, ΤΜ. Γ: 2-3-4-5-6-7-2, όπως φαίνο¬ 
νται στο συνημμένο διάγραμμα το οποίο αποτελεί αναπό¬ 
σπαστο μέρος της αποφάσεως αυτής και έχει όρια: 

ΤΜΗΜΑ Α' 

Ανατολικά: Δημόσια δασική έκταση. 

Δυτικά: Ομοίως. 

Βόρεια: Ομοίως. 

Νότια: Έκταση κατεχόμενη από Ελένη συζ. Ε. Λιγδή. 

ΤΜΗΜΑ Β' 

Ανατολικά: Έκταση κατεχόμενη από Ελένη συζ. Ε. Λιγδή. 

Δυτικά: Δημόσια δασική έκταση. 

Βόρεια: Ομοίως. 

Νότια: Ομοίως. 

ΤΜΗΜΑΓ 

Ανατολικά: Έκταση κατεχόμενη από ιδιώτες. 

Δυτικά: Δημόσια δασική έκταση. 

Βόρεια: Έκταση κατεχόμενη από Γιαννουλάκο Ηλία. 

Νότια: Δημόσια δασική έκταση. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή ισχύει από της δημοσιεύσεώς της στην 
εφημερίδα της Κυβερνήσεως. 

Λαμία, 111ουλίου 2000 

Με εντολή Γενικού Γραμματέα Περιφέρειας 
Ο Διευθυντής Δασών 
ΔΗΜΗΤΡΙΟΣ ΤΣΟΥΤΣΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ.2177 (4) 

Κήρυξη ως αναδασωτέας έκτασης εμβαδού 0,733 στρεμ¬ 
μάτων στη θέση «Καραμανωλέϊκα ή Καμήλα» της περι¬ 
φέρειας Δήμου Καμ. Βούρλων, του Νομού Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της παραγρ. 3 του άρθρου 117 του Συ¬ 
ντάγματος. 

2. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας κ.λ.π.». 

3. Τις διατάξεις του Ν. 998/79 «Περί προστασίας των δα¬ 
σών και των δασικών εν γένει εκτάσεων της Χώρας και συ¬ 
γκεκριμένα: 

α. Του άρθρου 41 παρ. 1, βτου άρθρου 38παρ. 1. 

4. Τις διαταγές του Υπουργείου Γεωργίας: 

α. 160417/1180/8.7.80. 

β. 182447/3049/24.9.80. 

5. Τις διατάξεις του άρθου 29 του Ν. 2081/1992. 

6. Την αριθ. 5910/23.7.99 απόφαση του Γ.Γ.Π.Σ.Ε «Με¬ 
ταβίβαση αρμοδιοτήτων στους Προϊσταμένους των Δασι¬ 
κών Υπηρεσιών». 

7. Την αριθμ. 2797/ 3.7.2000 πρόταση του Δασαρχείου 
Αταλάντης από την οποία προκύπτει ότι η έκταση που α- 
ναφέρεται στο θέμα είχε κατά το χρόνο της αποψιλώσε- 
ώς της που έγινε από παράνομη εκχέρσωση κατά το έτος 


1970, Δασικό χαρακτήρα κατά την έννοια του άρθρου 3 
παρ. 2 Ν. 998/79 και ως εκ τούτου επιβάλλεται η κήρυξή 
της ως αναδασωτέας, αποφασίζουμε: 

Κηρύσουμε αναδασωτέα με σκοπό την επανεγκατά- 
σταση, με φυσική ή τεχνητή αναγέννηση, της δασικής 
βλάστησης που καταστράφηκε από παράνομη εκχέρσω¬ 
ση, κατά το έτος 1970, την δημόσια δασική έκταση εμβα¬ 
δού επτακοσίων τριάντα τριών τετραγ. μέτρων που βρί¬ 
σκεται στη θέση «Καραμανωλέϊκα ή Καμήλα «περιφέρει¬ 
ας Δήμου Καμ. Βούρλων, και προσδιορίζεται από τα 
στοιχεία 1-2-3-4-5-6-1 όπως φαίνονται στο συνημμένο 
διάγραμμα το οποίο αποτελεί αναπόσπαστο μέρος της α- 
ποφάσεως αυτής και έχει όρια: 

Ανατολικά: Με ρέμα. 

Δυτικά: Με επαρχιακό δρόμο Καρυάς- Καμ. Βούρλων 
και δημόσια έκταση δασικού χαρακτήρα. 

Βόρεια: Με δημόσια έκταση δασικού χαρακτήρα. 

Νότια: Με επαρχιακό δρόμο Καρυάς- Καμ. Βούρλων. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή ισχύει από της δημοσιεύσεώς της στην 
εφημερίδα της Κυβερνήσεως. 

Λαμία, 11 Ιουλίου 2000 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΔΗΜΗΤΡΙΟΣ ΤΣΟΥΤΣΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



